***საქართველოს ტექნიკური უნივერსიტეტის სამართლისა და საერთაშორისო ურთიერთობების ფაკულტეტზე- ზვიად გამსახურდიას სახელობის სტიპენდიის დანიშვნის, სტიპენდიანტის გამოვლენისა და სტიპენდიის მინიჭების წესი.***

**მუხლი 1. ზოგადი დებულებები**

1. საქართველოს ტექნიკური უნივერსიტეტის აკადემიური საბჭოს 2017 წლის 28 მარტის დადგენილების #2367-ის საფუძველზე სამართლისა და საერთაშორისო ურთიერთობების ფაკულტეტზე საქართველოს პირველი პრეზიდენტის ზვიად გამსახურდიას სახელობის სტიპენდია დაწესდა.
2. სტიპენდიის დაწესება ემსახურება მიზნად სამართლისა და საერთაშორისო ურთიერთობების სპეციალობის მიმართულების სტუდენტების მოტივაციის ამაღლებას და წახალისებას.
3. სტიპენდია მიენიჭება სამართალმცოდნეობის სპეციალობის ორ სტუდენტს და საერთაშორისო ურთიერთობების სპეციალობის ორ სტუდენტს ყოველწლიურად, ერთი აკადემიური წლის ვადით.

**მუხლი 2. სტიპენდიის დანიშვნის წინაპირობები:**

1. სტიპენდია ყოველი სასწავლო წლის დასაწყისში არაუგვიანეს 20 ოქტომბრისა გაიცემა წინა სასწავლო წლის შედეგების გათვალისწინებით, შესაბამისი კომისიის შერჩევის საფუძველზე.
2. **სტიპენდია არ გაიცემა:**

2.1. მაგისტრატურისა და დოქტორანტურაზე მყოფი სტუდენტებისათვის.

2.2. ბაკალავრიატის პირველი და მერვე სასწავლო სემესტრზე მყოფ სტუდენტზე;

2.3. სტიპენდიის გაცემის/ დანიშვნის მომენტისათვის სხვა სტიპენდიის/ საუნივერსიტეტო დაფინანსების მქონე სტუდენტზე;

2.4. სტიპენდიის მიღების სასწავლო წელს სტუდენტის სტატუსის შეწყვეტის/ შეჩერების ეტაპზე.

2.5. წინა სასწავლო წლის გაზაფხულის სემესტრში მობილობით გადმოსულ სტუდენტზე;

2.6. წინა სასწავლო წლის შემოდგომის ან გაზაფხულის სემესტრში სტატუსშეჩერებულ სტუდენტზე;

2.7. სტიპენდია გაიცემა შესაბამისი სასწავლო წლის განმავლობაში თვეში 150 ლარი.

**მუხლი 3. კომისიის შექმნა, გადაწყვეტილების მიღების წესი.**

1. სტიპენდიით დაფინანსებისათვის კანდიდატების შერჩევას ახორციელებს სტიპენდიის მიმნიჭებელი კომისია, რომელიც იქმნება სამართლისა და საერთაშორისო ურთიერთობების ფაკულტეტის დეკანის ბრძანებით, შესაბამისი მიმართულების სპეციალისტებისაგან. კომისიას თავმჯდომარეობს ფაკულტეტის დეკანი, უფლებამოსილების განხორციელების შეუძლებლობის/ არ ყოფნის შემთხვევაში დეკანის მოადგილე.

1.1 კომისია ამტკიცებს იმ კონკურსანტთა სიას, რომელთა განცხადებები არ შეესაბამება მოთხოვნის სტანდარტებს და იღებს გადაწყვეტილებას მათი კონკურსიდან მოხსნის შესახებ;

1.2 კომისია განიხილავს კონკურსანტების განაცხადებს და გამოავლენს საუკეთესო შედეგის მქონე სტუდენტებს;

1.3 ხმათა გაყოფის შემთხვევაში გადამწყვეტი ხმის უფლება აქვს კომისიის თავმჯდომარე;

1.4 კომისიის სხდომა უფლებამოსილია გამოიტანოს გადაწყვეტილება თუ სხდომას ესწრება კომისიის ნახევარზე მეტი;

1.5 კომისია ამტკიცებს შედეგებს და წარუდგენს სტუ-ს რექტორს.

**მუხლი 4. სტიპენდიანტის შერჩევის წესი:**

1.სტიპენდიის მიღების მსურველს იმ შემთხვევაში შეუძლია კონკურსში მონაწილეობა თუ დადგენილ ვადებში, შესაბამისი ფორმით წარადგენს სრულყოფილ დოკუმენტაციას/ ინფორმაციას.

2. სტიპენდიით დაფინანსებისათვის ბაკალავრიატის სტუდენტთა შერჩევა მოხდება სტუდენტის მიერ წინა სასწავლო წელს მიღებული შეფასების საშუალო არითმეტიკულის გამოანგარიშებით, კერძოდ მიღებული აქვს შეფასება A(ფრიადი), 95 ქულა.

1. ორი ან მეტი ერთი და იმავე საუკეთესო აკადემიური მოსწრების მქონე კანდიდატის არსებობის შემთხვევაში, კომისიის მიერ სტიპენდიანტის გამოვლენა მოხდება შემდეგი კრიტერიუმების მიხედვით:
	1. სამეცნიერო ნაშრომების გამოქვეყნება;

3.2 სამეცნიერო კონფერენციებში მონაწილეობა;

3.3 საერთაშორისო ხასიათის ღონისძიებებში მონაწილეობა;

3.4 სხვა სახის საზოგადოებრივი აქტივობების შესახებ დადასტურებული ინფორმაცია (სერტიფიკატები, დიპლომები, სიგელები და ა.შ.)

4. სტიპენდიის მოსაპოვებლად კანდიდატურების განხილვა მიმდინარეობს ღია წესით.

5. გამოცხადებული ვადის გასვლის შემდეგ წარდგენილი განაცხადები არ განიხილება.